Villu Ojassalu

Villu Ojassalu (5. aprill 1931 Sillaotsa talu, Võisiku vald, Viljandimaa – 11. september 2019) oli eesti sporditegelane.

Ta lõpetas 1951. aastal Põltsamaa Keskkooli.

Ta töötas aastatel 1954–1955 Põltsamaa Keskkooli kehalise kasvatuse õpetajana, 1955–1959 Põltsamaa rajooni spordikomitee esimehena, 1959–1962 Põltsamaa Jõu rajooninõukogu esimehena, 1965–1967 Jõgeva Jõu tõstetreenerina, 1967–1981 Põltsamaa EPT spordijuhina.

Ta oli aastatel 2002–2005 Põltsamaa linnavolikogu liige Eestimaa Rahvaliidu saadikuna, aastatel 2009–2013 linnavolikogu asendusliige valimisliidu Meie Põltsamaa nimekirjas.

Ta suri 11. septembril 2019 ja maeti 15. septembril Põltsamaa uuele õigeusu kalmistule.

Tunnustus
1966 Eesti NSV Vabatahtlik Spordiühing Jõu auliige
1973 Eesti NSV parim ühiskondlik spordiinstruktor
1983 Eesti NSV teeneline sporditegelane
2001 Eesti Spordiveteranide Liidu auliige
2003 Valgetähe V klassi teenetemärk
2003 Põltsamaa linna teenetemärk
2009 Jõgevamaa Hõberist nr 27
2009 Jõgevamaa spordiliidu Kalju auliige
2012 Põltsamaa linna aukodanik
2017 Jõgevamaa Spordiveteranide Klubi auliige

Viited

Kirjandus
"In memoriam. Villu Ojassalu 5. IV 1931 - 11. IX 2019". Põltsamaa Teataja, 18. september 2019. Lk 2

Välislingid

Eesti sporditegelased
Põltsamaa Ühisgümnaasiumi vilistlased
Põltsamaa Ühisgümnaasiumi õpetajad
Eesti NSV teenelised sporditegelased
Valgetähe V klassi teenetemärgi kavalerid
Põltsamaa linna aukodanikud‎
Eesti Spordiveteranide Liidu auliikmed
Eesti kehalise kasvatuse õpetajad
Sündinud 1931
Surnud 2019